Με αφορμή το μάθημα της Γεωγραφίας και συγκεκριμένα τις ενότητες *«Το σχήμα και οι κινήσεις της Γης»* και *«Το ηλιακό μας σύστημα»*, στο πλαίσιο της Ευέλικτης Ζώνης, παρουσιάσαμε εικόνες και πληροφορίες μέσω ηλεκτρονικού υπολογιστή για το ηλιακό σύστημα.

Όσον αφορά την πρώτη ενότητα, προβάλαμε με τον projector το πρόγραμμα *«Google earth»*. Είδαμε, λοιπόν, πώς κινείται η Γη, την εναλλαγή , μέρας - νύχτας καθώς επίσης και εικόνες από τον Άρη, το Φεγγάρι και γενικότερα τον ουρανό με τους αστερισμούς και τα γαλαξιακά συστήματα.

Σχετικά με τη δεύτερη ενότητα, προβάλαμε μια παρουσίαση, μέσω του προγράμματος «PowerPoint», με χρήσιμες πληροφορίες και εικόνες των πλανητών και των δορυφόρων του ηλιακού μας συστήματος.

Επίσης, παρακολουθήσαμε ένα ντοκιμαντέρ του National Geographic *«Ταξίδι στην άκρη του σύμπαντος»* για τη δημιουργία, την ανακάλυψη και την εξερεύνηση όχι μόνο του δικού μας ηλιακού συστήματος αλλά και άλλων που δε γνωρίζαμε ότι υπάρχουν.

Στο τέλος, μπήκαμε στην ιστοσελίδα *http://www.solarsystemscope.com/* και παίξαμε με το ηλιακό σύστημα εκμεταλλευόμενοι τις επιλογές που διαθέτει αυτό το πρόγραμμα.